Alden Scott Boyer

Alden Scott Boyer, nado en Cresco, Iowa, o 29 de xaneiro de 1887 e finado en Chicago o 16 de xuño de 1953, foi un farmacéutico, químico e numismático estadounidense."Boyer, Alden Scott (1887-1953)". En Coins Weekly. 30 de marzo de 2023. 

 Traxectoria 

 Primeiros anos e formación 
Alden Scott Boyer naceu en 1887 en Cresco, condado de Howard, Iowa, fillo da estadounidense Cora Fobes Perkins (1859-1932) e do francés M. Albert Boyer (1860-1897),"Alden Scott Boyer". Findagrave.com de quen herdou o seu interese pola numismática e o coleccionismo."The New General Secretary, Alden S. Voyer". En The Numismatist. Vol. XXXV. Nº 10. Outubro de 1921. Páxinas 491-493."In Memoriam: Alden Scott Boyer (1887-1953)". En The Numismatist. Vol LXVI. Nº 9. Setembro de 1953. Páxina 946. 

Logo de recibir a súa educación primaria e secundaria en escolas de Cresco, cursou os seus estudos superiores na Northwestern School of Pharmacy —logo incorporada á Universidade de Illinois—, onde se graduou en 1908."Member 13: Alden Scott Boyer". ChicagoCoinClub.orgSmith, P. (2012). Páxina 53.

 Carreira científica e profesional 
En 1912 constituíu a empresa Boyer Chemical Laboratory Company,"Boyer Chemical Laboratory Co., est. 1912". Madeinchicagomuseum.com á que se dedicou profesionalmente, especializándose na fabricación de produtos químicos, perfumes e cosméticos. En 1923 creou ademais unha división da súa compañía en Francia, denominada The Society Perfumer, con sede en París.

No ámbito da química, Boyer foi membro da Sociedade Química de Francia, da Sociedade Química de Inglaterra e da Sociedade Química Americana, con sede en Chicago.

 Coleccionismo e numismática 
Paralelamente ao seu labor profesional, Boyer, sentiuse atraído polo coleccionismo de obxectos tan diversos como frascos de perfume, máquinas expendedoras automáticas, pianos automáticos, selos, moedas, billetes, etiquetas de tabaco ou fotografías históricas e libros sobre fotografía. Boyer adquiriu un edificio en Chicago para albergar a súa colección de obxectos curiosos, para o que creou o denominado Museo Boyer de Curiosidades Americanas, que máis tarde pasou a ser o Museo Boyer para a Preservación das Antigüidades Americanas, unha institución que presidiu desde 1935 ata a súa morte. En 1938 tamén creou o Museo de Máquinas Expendedoras de Chicago, situado na sede da súa empresa.

Alden Scott Boyer foi un destacado dinamizador do asociacionismo numismático. En 1919 foi un dos fundadores do Chicago Coin Club, entidade que presidiu ata 1927. Tamén foi un membro salientable da American Numismatic Association (ANA), na que desempeñou os cargos de secretario xeral (1921-1922), vicepresidente (1925-1930) e finalmente presidente,"President Alden Scott Voyer". En The Numismatist. Vol XLV. Nº 10. Outubro de 1932. Páxina 491-665. desde o 26 de agosto de 1932 ao 31 de agosto de 1933."ANA Presidents 1891 to the Present". American Numismatic Association (Money.org).

A súa colección de papel moeda foi adquirida integramente polo comerciante numismático B. Max Mehl en 1928. En 1950 doou parte da súa colección de fotografías á George Eastman House, de Rochester, Nova York."Alden Scott Boyer Collection". Eastman Museum (Eastman.org). Tamén reuniu unha importante colección de moedas da Grecia clásica e outra de moeda colonial americana; esta última acabou formando parte do Museo Ludger Gravel, de Montreal, Canadá. Unha importante parte das súas coleccións foi obxecto dun roubo na súa oficina de Boyer Chemical Laboratory, o 18 de outubro de 1920. 

Pola súa banda, a súa biblioteca foi vendida en poxa pública o 23 de febreiro de 1954, despois do seu falecemento, pola compañía de Chicago Hanzel Galleries."List of Season's Sales". En Lazare, E. (ed.). American Book-Prices Current. 1953-1954. Newark, Nova York. Páxina xix.

 Vida persoal 
Boyer casou o 29 de agosto de 1909 con Marie Ellen Gunderson (1884-1950)."Marie Gunderson Boyer". Findagrave.com Logo do falecemento da súa primeira esposa o 1 de maio de 1950, casou en segundas nupcias con Elizabeth Marie Johnson (1897-1974),"Elizabeth Marie Perkins Boyer". Findagrave.com o 8 de xullo dese mesmo ano. Boyer non tivo descendencia en ningún dos dous matrimonios.Smith, P. (2012). Páxina 54.

Alden Scott Boyer finou en Chicago o 16 de xuño de 1953 aos 66 anos, e foi soterrado no cemiterio Greenwood de Hamilton, Ohio.

 Recoñecementos 

 2020: Incluído a título póstumo no Salón da Fama do Chicago Coin Club."Hall of Fame. Chicago Coin Club". ChicagoCoinClub.org

 Notas 

 Véxase tamén 
 Bibliografía 

 Smith, P. (2012). "Boyer, Alden Scott". En American Numismatic Biographies''. Páxinas 53-54.

 Ligazóns externas 

 Vídeo: "In Focus: Digitizing Alden Scott Boyer's Legacy"
 Vídeo: "In Focus: Preserving and Improving Access to the Boyer Collection"

Categoría:Nados en 1887
Categoría:Finados en 1953
Categoría:Nados en Iowa
Categoría:Numismáticos dos Estados Unidos de América
Categoría:Coleccionistas
Categoría:Farmacéuticos dos Estados Unidos de América
Categoría:Químicos dos Estados Unidos de América
Categoría:Alumnos da Universidade de Illinois
Categoría:Personalidades sen imaxes